stanford-oval/wikipedia huggingface dataset:
รัตนชาติ
รัตนชาติไทย > การประดับของราชสำนัก > เครื่องราชอิสริยาภรณ์

เครื่องราชอิสริยาภรณ์อันเป็นโบราณมงคลนพรัตนราชวราภรณ์ (น.ร.)
องค์ประกอบสายสะพายชั้นเดียวของเครื่องราชอิสริยาภรณ์อันเป็นโบราณมงคลนพรัตน์ฯ
มหานพรัตน ด้านหน้าเป็นดอกประจำยามประดับ 9 รัตน ใช้ห้อยกับแพรแถบ สะพายบ่าขวาเฉียงลงทางซ้าย (สำหรับบุรุษ) ส่วนสำหรับสตรี ใช้ห้อยกับแพรแถบผูกเป็นรูปแมลงปอ ประดับเสื้อที่หน้าบ่าซ้าย
ดารานพรัตน เป็นรูปดาราประดับ 9 รัตน เหมือนมหานพรัตน
แหวนนพรัตน ทำด้วยทองคำเนื้อสูง
และนพรัตนยังเป็นส่วนหนึ่งของนามกรุงเทพฯ ซึ่งพระบาทสมเด็จพระพุทธยอดฟ้าจุฬาโลกมหาราชพระราชทานนาม โดยทรงเปรียบเทียบเมืองหลวงของไทยนี้ดั่งเมืองในสรวงสวรรค์แห่งเทพ อันเป็นที่มาของรัตนชาติทั้ง ๙ ประการว่า "กรุงเทพมหานคร อมรรัตรโกสินทร์ มหินทรายุธยา  มหาดิลกภพ นพรัตนราชธานีบูรีรมย์ อุดมราชนิเวศน์มหาสถาน อมรพิมานอวตารสถิต สักกะทัตติยวิษณุกรรมประสิทธิ์"
ซึ่งจากเอกสารในหอสมุดของสยามสมาคมฯระบุว่าครูมนตรี ตราโมท เป็นผู้นำกลอนนพรัตน์มาแต่งท่วงทำนองใช้ร้องเป็นระบำนพรัตน์กล่าวคือ
"เพชรดี มณีแดง เขียวใสแสงมรกต เหลืองสวยสดบุษราคัม แดงแก่ก่ำโกเมนเอก สีหมอกเมฆนิลกาฬ มุกดาหารหมอกมัว แดงสลัวเพทาย สังวาลย์สายไพฑูรย์ฯ"
รัตนชาติไทย > นพรัตนกับดวงดาว

การให้ความหมายของรัตนชาติทั้ง ๙ ประการนี้ท่านพันเอก (พิเศษ) ประจวบ วัชรปาณ และท่านเทพย์ สาริกบุตรได้ระบุไว้ใน"คัมภีร์ปาริชาตชาดก" หรือ "ชาตกปาริชาต (जातक पारिजात - Jataka Parijata)" (บทที่ ๒ โศลก ๒๑ หน้า ๓๖-๓๗)
"ทับทิมบริสุทธิ์ เป็นรัตนของอาทิตย์ ไข่มุกที่ขาวบริสุทธิ์โดยแท้ธรรมชาติ เป็นรัตนของจันทร์ ปะการังแก้วประวาล เป็นรัตนของอังคาร มรกต เป็นรัตนของพุธ บุษราคัม เป็นรัตนของพฤหัสบดี เพชร เป็นรัตนของศุกร์ ไพลิน เป็นรัตนของเสาร์ โกเมนเอก เป็นรัตนของราหู และไพฑูรย์ เป็นรัตนของเกตุฯ"
กล่าวคือ
เพชรดี - คือรัตนของดาวพระศุกร์
มณีแดง - คือทับทิมบริสุทธิ์ของดาวพระอาทิตย์
เขียวใสแสงมรกต - คือรัตนของดาวพระพุธ
เหลืองสวยสดบุษราคัม - คือรัตนของดาวพระพฤหัสบดี
แดงแก่ก่ำโกเมนเอก - คือโคเมทส้มรัตนของดาวพระราหู
สีหมอกเมฆนิลกาฬ - คือไพลินรัตนของดาวพระเสาร์
มุกดาหารหมอกมัว - คือไข่มุกแท้รัตนของดาวพระจันทร์
แดงสลัวเพทาย - คือปะการังรัตนของดาวพระอังคาร
สังวาลย์สายไพฑูรย์ - คือเพชรตาแมวรัตนของดาวพระเกตุ
รัตนชาติไทย > ตารางความสัมพันธ์ของดวงดาวกับจักรราศี

| ดวงดาว | รัตน | จักรราศี |
| --- | --- | --- |
| พระอาทิตย์ | มณีแดง | สิงห์ |
| พระจันทร์ | มุกดา | กรกฎ |
| พระอังคาร | ปะการังแดง | เมษ/พิจิก |
| พระพุธ | มรกต | เมถุน/กันย์ |
| พระพฤหัสบดี | บุษราคัม | ธนู/มีน |
| พระศุกร์ | เพชร | พฤษภ/ตุลย์ |
| พระเสาร์ | ไพลิน | มังกร/กุมภ์ |
| พระราหู | โกเมนเอก | - |
| พระเกตุ | ไพฑูรย์ | - |
หลักฐานอ้างอิงจากแหล่งอื่น
นอกจากโคลงใน"ชาตกปาริชาต" อัธยายที่ ๒ โศลก ๒๑ ซึ่งเรียบเรียงเป็นภาษาสันสกฤตโดยปราชญ์ไวทฺยนาถ ทีกฺษิต (वैद्यनाथ दीक्षित - Vaidyanatha Dikshita) บุตรแห่งโยคีไวนคาทะ ธารี แล้ว โศลกเดียวกันนี้บัญญัติไว้เช่นกันโดย เอส.เอ็ม ฐากูร (พ.ศ. ๒๔๒๒) ในพระคัมภีร์ "มณิมาลา (मणिमाला - Mani mala)".หน้า ๕๗๕ โศลก ๗๙ กล่าวคือ
माणिक्यं तरणेः सुजात्यममलं मुक्ताफलं शीतगोः
माहेयस्य च विद्रुमं मरकतं सौम्यस्य गारुत्मतम
देवेज्यस्य च पुष्पराजमसुराचार्यस्य वज्रं शनेः
नीलं निर्मलमन्ययोश्च गदिते गोमेदवैदूर्यके
มาณิกฺยํ ตรเณะ สุชาตฺยมมลํ มุกฺตาผลํ ศีตโคะ
มาเหยสฺย จ วิทรุมํ มรกตํ เสามฺยสฺย คารุตฺมตม
เทเวชฺยสฺย จ ปุษฺปราชมสุราจารฺยสฺย วชฺรํ ศเนะ
นีลํ นิรฺมลมนฺยโยศฺจ คทิเต โคเมทไวทูรฺยเก
คำแปล
ทับทิม เพื่อ พระอาทิตย์
ไข่มุก เพื่อ พระจันทร์
ปะการัง เพื่อ พระอังคาร
มรกต เพื่อ พระพุธ
บุษราคัม เพื่อ พระพฤหัสบดี
เพชร เพื่อ พระศุกร์
ไพลิน เพื่อ พระเสาร์
โกเมนเอก เพื่อ พระราหู (ระนาบเส้นตัดทางเหนือของเส้นสุริยมรรคกับเส้นจันทรมรรค)
ไพฑูรย์ เพื่อ พระเกตุ (ระนาบเส้นตัดใต้ของของเส้นสุริยมรรคกับเส้นจันทรมรรค)
รัตนชาติ ดังกล่าวนี้ ต้องคุณภาพสูงและปราศจากตำหนิ
รัตนชาติไทย > หลักการจัดเรียงประดับ

ธรรมเนียมของหลักการจัดเรียงประดับรัตนชาติทั้ง ๙ ตามระบุในภาพนี้ กล่าวคือ ทับทิมเพื่อพระอาทิตย์ จะอยู่ที่ศูนย์กลางเสมอ และล้อมรอบ (ตามเข็มนาฬิกา) บนสุดคือ เพชร,ไข่มุกแท้ธรรมชาติ,ปะการังแดง,โกเมนเอก,ไพลิน,ตาแมว,บุษราคัม,และ มรกต เป็นตำแหน่งในหลักการเดียวกันของยันต์นพเคราะห์ ตามหลักของกฎธรรมชาติ โดยมีพระอาทิตย์เป็นศูนย์กลางของการไหลเวียนพลังงานในระบบสุริยจักรวาล และโปรดดูภาพตัวอย่างการประดับเรียง ในลักษณะสร้อยอย่างถูกต้องของ "นพรัตน์แห่งสิริมงคล"
.
รัตนชาติไทย > อัญมณีพิสุทธิ์แห่งนพรัตน

โศลกจาก "มณีมาลา" ที่กล่าวไว้ข้างต้นมีนัยสำคัญคือ คำว่า"สุจัทยัม-อมาลัม" (สุชาติ = ชาติกำเนิดดี, และอมลา=บริสุทธิ์ ไร้มลทิน) อันเป็นความสำคัญบ่งบอกไว้ให้ทราบว่า ตามระบบความเชื่อถือของชาวเอเชียล้วนนับถือว่า อัญมณีที่มีสิริมงคลต้องคุณภาพดีปราศจากซึ่งตำหนิ
คำสอนสั่งที่ถูกมองข้ามไปนี้ยังมีข้อสนับสนุนจาก "พระครุฑโบราณ"บทที่ ๖๘ โศลก ๑๗ บัญญัติโดยพระสูตต์ โคสวามี ดังนี้ 
"รัตนชาติบริสุทธิ์ ปราศจากตำหนิ กอปรพลานุภาพที่มีสิริมงคล สามารถปกป้องคุ้มครองจากภยันตราย,อวิชา,งู,ยาพิษ,ความหายนะ และผลกรรมสนอง ในขณะชิ้นที่มีตำหนิจะส่งผลตรงข้าม"
และใน "พระอัคนีโบราณ" บทที่ ๒๔๖ โศลก ๗-๘ ได้บัญญัติไว้แต่ครั้งบุรพกาล คือ
"รัตนชาติปราศจากราคินและเปล่งประกายที่สะท้อนถึงความแวววาวรุ่งเรือง ควรถือเป็นสื่อนำซึ่งความโชคดี ส่วนชิ้นที่เกิดตำหนิข้างใน,แตกร้าว และไร้ความสุกใสแวววาวหรือขุ่นมัว ขรุขระ หยาบด้าน ไม่ควรใช้อย่างเด็ดขาด"
รัตนชาติไทย > นพรัตน์ในโหราศาสตร์โบราณ

จากหลักโหราศาสตร์โบราณของเอเชีย ชีวิตบนโลกล้วนขึ้นอยู่กับนพเคราะห์ หรือ ๙ อิทธิพล ซึ่งตำแหน่งที่สถิตของนพเคราะห์ในแผนภูมิดวงชะตาของแต่ละบุคคล ล้วนส่งอิทธิพล ต่อดวงชีวิตของคนๆนั้น กล่าวกันว่าการสวมใส่ ๙ รัตนชาติ จะช่วยให้ดวงดาวตามโหราศาสตร์สมดุล และมีสิริมงคลต่อผู้สวมใส่ ทางโหราศาสตร์เอเชียโบราณยังกล่าวว่าพลังรัตนชาติเหล่านี้ยังผลดีและผลลบต่อชีวิตมนุษย์เช่นกัน ดังนั้น ก่อนการสวมใส่ดารารัตนชาติ จึงควรจำเป็นต้องปรึกษาโหรโบราณ ระบบพระเวท ควรเป็นผู้ที่ศึกษาและเชี่ยวชาญทางดารารัตนชาติเพื่อให้ต้องโฉลกต่อพื้นฐานดวงชะตาของแต่ละบุคคล แม้ว่าจะเป็นเพียงรัตนเดี่ยวๆหรือการแนะนำให้ประดับรัตนที่สมพงษ์ร่วมในเรือนเดียวกัน
รัตนชาติไทย > ข้อคิดเห็น และทัศนคติ

ข้อคิดเห็นที่ไม่มีหลักฐานอ้างอิง เช่น การระบุขนาด-น้ำหนักของรัตนชาติ เพื่อการสวมใส่,หรือรัตนต้องสัมผัสผิวผู้สวมใส่,หรือควรสวมใส่รัตนชาติให้กับดวงดาวที่ให้โทษ หรือดวงดาวที่เป็นมงคล,หรือการยอมรับรัตนที่มีตำหนิ หรือรัตนที่ผ่านการเผาแล้วไม่มีพลัง การยอมรับว่าไข่มุกเลี้ยงคือมุกแท้ หรือการทำบุญอุทิศรัตน เพื่อมงคลในชีวิต หรือรัตนต้องประดับกับโลหะที่ในทางปฏิบัติทำได้ยาก มิฉะนั้นจะไม่มีพลัง ฯลฯ เหล่านี้ล้วนยังไม่สามารถเป็นข้อเท็จจริงได้เพราะไม่มีข้ออ้างอิงหรือคัมภีร์บัญญัติไว้เป็นหลักฐานว่า สิ่งเหล่านี้คือข้อเท็จจริง แต่อาจกล่าวได้ว่า "ผู้ให้คำแนะนำทางดารารัตน"เป็นเจ้าของความคิดเห็นเหล่านี้ แม้ว่าจะไม่มีหลักคัมภีร์และหลักฐานทางตำรามาสนับสนุนก็ตาม โดยที่นับถือกันว่า "รัตนชาติ" สะท้อนพลังงานทางธรรมชาติหรือทางโหราศาสตร์ แต่การพิสูจน์ถึง"พลัง"ให้รัตนแสดงค่าบ่งชี้และวัดผลได้นั้น จึงจะถือเป็นก้าวแรกของการยอมรับทางวิทยาศาสตร์
รัตนชาติไทย > นพรัตนในศาสนาต่าง ๆ

ฮินดู
เชน
ซิกข์
พุทธ
แหล่งข้อมูลอื่น

พจนานุกรมศัพท์ธรณีวิทยา ฉบับราชบัณฑิตยสถาน. กรุงเทพ : ราชบัณฑิตยสถาน, 2544. หน้า 160
สิรินพรัตนมหาราชินี จัดประดับอย่างถูกหลักสุริยจักรวาล
นพรัตนธรรมจักรเก้ารัตนพิสุทธิ์ประดับตามตำแหน่งยันต์นพเคราะห์
ศูนย์การประชุมนานาชาติโตเกียว

| ศูนย์การประชุมนานาชาติโตเกียว |
| --- | --- |
ภายในศูนย์การประชุมนานาชาติโตเกียวเมื่อเดือนตุลาคม พ.ศ. 2567
th
ข้อมูลทั่วไป
เมือง: เขตชิโยดะ , โตเกียว, ประเทศญี่ปุ่น
พิกัด: 35°40′36.93″N 139°45′51.12″E﻿ / ﻿35.6769250°N 139.7642000°E﻿ / 35.6769250; 139.7642000
เริ่มสร้าง: พ.ศ. 2539 - 2540
เจ้าของ: บริษัทศูนย์การประชุมนานาชาติโตเกียว จำกัด
ข้อมูลทางเทคนิค
พื้นที่: 5,000m² (ศูนย์การประชุมหลัก)
การออกแบบและการก่อสร้าง
สถาปนิก: ราฟาเอล บิโยลิ
ข้อมูลอื่น
ความจุ: 5,012 (ฮอล A), 1,500 (ฮอล C)
เว็บไซต์
www.t-i-forum.co.jp/en/
ศูนย์การประชุมนานาชาติโตเกียว (อังกฤษ: Tokyo International Forum, ญี่ปุ่น: 東京国際フォーラム; โรมาจิ: Tōkyō Kokusai Fōramu) เป็นศูนย์การประชุมอเนกประสงค์ ตั้งอยู่บริเวณสถานีรถไฟโตเกียวและสถานีรถไฟยูรากุโจ ย่านมารูโนอูจิ เขตชิโยดะ มหานครโตเกียว ในบริเวณที่ตั้งเดิมของศาลาว่าการมหานครโตเกียวหลังเก่า (ก่อนย้ายไปบริเวณชินจูกุ) ก่อสร้างแล้วเสร็จเมื่อปี 2540
ศูนย์การประชุมประกอบไปด้วยห้องประชุมใหญ่จุได้ 5,000 คน และห้องประชุมย่อยอื่นๆอีก 7 แห่ง อีกทั้งลานจัดนิทรรศการ ห้องรับรอง ร้านอาหาร และ สิ่งอำนวยความสะดวกอื่นๆ
แหล่งข้อมูลอื่น

ศูนย์การประชุมนานาชาติ เก็บถาวร 2006-05-26 ที่ เวย์แบ็กแมชชีน
แผนที่ศูนย์การประชุมนานาชาติ เก็บถาวร 2011-07-27 ที่ เวย์แบ็กแมชชีน
Tokyo International Forum ที่ greatbuildings.com
พระเจ้าซองจงแห่งโครยอ
พระราชวงศ์

พระราชบิดา พระเจ้าแทจง (대종, 戴宗) พระราชโอรสของพระเจ้าแทโจ กับสมเด็จพระจักรพรรดินีซินจอง
พระราชมารดา สมเด็จพระจักรพรรดินีซอนอึย ตระกูล ยู  (선의왕후 유씨, 宣義王后 劉氏) พระราชธิดาของพระเจ้าแทโจ กับ สมเด็จพระจักรพรรดินีจองด๊อก
พระมเหสี
สมเด็จพระราชินีมุนด๊อก ตระกูล ฮวางโบ แห่ง ฮวางจู (문덕왕후 황보씨, 文德王后) พระราชธิดาของพระเจ้าควางจง กับสมเด็จพระราชินีแทมก
สมเด็จพระราชินีมุนฮวา ตระกูล คิม (문화왕후 김씨, 文和王后) ธิดาของ คิมวอนซุง
พระสนม
พระสนมยอนชาง   (낙랑군대부인 최씨, 樂浪郡大夫人)
พระขนิษฐา
สมเด็จพระจักรพรรดินีฮอนแอ  ตระกูล ฮวางโบ แห่ง ฮวางจู (헌애왕후 황보씨, 獻哀王后)
สมเด็จพระจักรพรรดินีฮอนจอง ตระกูล ฮวางโบ แห่ง ฮวางจู (헌정왕후 황보씨, 獻貞王后)
พระราชธิดา
สมเด็จพระจักรพรรดินีซอนจอง ตระกูล ฮวางโบ แห่ง ฮวางจู (선정왕후 유씨, 宣正王后 劉氏) พระราชธิดาของสมเด็จพระราชินีมุนด๊อก
สมเด็จพระจักรพรรดินีวอนจอง ตระกูล คิม (원정왕후, 元貞王后) พระราชธิดาของสมเด็จพระราชินีมุนฮวา
สมเด็จพระจักรพรรดินีวอนฮวา (원화왕후, 元和王后) พระราชธิดาของพระสนมยอนชาง
มังกรหยก (ละครโทรทัศน์ พ.ศ. 2531)

บทความนี้เกี่ยวกับละครโทรทัศน์ที่ออกอากาศในปี พ.ศ. 2531 สำหรับละครโทรทัศน์มังกรหยกชุดก่อนหน้านี้ ดูที่ มังกรหยก (ละครโทรทัศน์ พ.ศ. 2531) สำหรับความหมายอื่น ดูที่ มังกรหยก (แก้ความกำกวม)
| มังกรหยก The Legend of the Condor Heroes 1988 |
| --- | --- |

จีนตัวเต็ม: 射鵰英雄傳
จีนตัวย่อ: 射雕英雄传
จีนกลาง: Shè Diāo Yīng Xióng Zhuàn
กวางตุ้งมาตรฐาน: Se6 Diu1 Jing1 Hung4 Zyun6
 
ประเภท: กำลังภายใน
ผู้กำกับศิลป์: หลี่เฉาหย่ง หวางฉีเซิง
แสดงนำ: หวงเหวินหาว เฉินอวี้เหลียน
ประเทศแหล่งกำเนิด: ไต้หวัน
ภาษาต้นฉบับ: จีนกลาง  กวางตุ้ง(พากย์ใหม่)
จำนวนตอน: 36
การผลิต
ผู้อำนวยการสร้าง: Chou Yu  Li Chao-yung
สถานที่ถ่ายทำ: ไต้หวัน
ความยาวตอน: 45 นาที/ตอน
บริษัทผู้ผลิต: Yongzheng TV Film Co., Ltd.
ออกอากาศ
เครือข่าย: CTV  
มังกรหยก ภาค1 (1988) (อังกฤษ: The Legend of conder heroes) หรือ มังกรหยก ตอน กำเนิดก๊วยเจ๋ง เวอร์ชันไต้หวัน เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก, นำแสดงโดย "หวงเหวินหาว", เฉินอวี้เหลียน, "พานหงปิง" และ "'ชิวชู่อี"  ออกอากาศครั้งแรกในไต้หวัน ทางช่อง  CTV (China Television Co, Ltd.) ความยาว 36 ตอน เป็นเวอร์ชันที่ไม่เป็นที่นิยมในระดับเอเชียเลย อีกทั้งยังเป็นงานสร้างของ มังกรหยกภาคก๊วยเจ๋ง ที่มีคะแนนใน douban ได้น้อยที่สุดในบรรดางานสร้างทั้งหมดของ มังกรหยก ภาค1 (เพียง 4.7 คะแนน)
เนื้อเรื่อง

ครอบครัวสกุลก๊วยและสกุลเอี้ยถูกกวาดล้างจนบ้านแตก ก๊วยเจ๋งทายาทคนเดียวของสกุลก๊วยเติบโตเป็นหนุ่ม ได้รับการถ่ายทอดวิทยายุทธจากเจ็ดผู้กล้าแห่งกังหนำ. เขาได้พบกับอึ้งย้ง ทั้งสองให้คำมั่นสัญญาในการจะเป็นคู่ชีวิต อีกทั้งยังร่วมผจญภัยในยุทธภพ ครั้งหนึ่งก๊วยเจ๋งได้รับการถ่ายทอดวิชาจากอั้งฉิกกง และได้รับคัมภีร์นพเก้าจากจิวแป๊ะทง ทำให้เขามีวิทยายุทธสูงล้ำยิ่งขึ้น
ส่วนเอี้ยคัง ทายาทสกุลเอี้ยได้รับการเลี้ยงดูจากประมุขแห่งเมืองกิม ทั้งเอี้ยคังและก๊วยเจ๋งได้รู้จักกัน และสืบรู้ว่าประมุขแห่งเมืองกิมนั้มคือฆาตกรที่สังหารครอบครัวสกุลก๊วยและสกุลเอี้ย แต่ทว่าเอี้ยคังเห็นแก่ลาภยศ ยอมเป็นลูกของศัตรูที่ฆ่าพ่อบังเกิดเกล้า เอี้ยคังบังเอิญได้รู้ว่า ก๊วยเจ๋งมีคัมภีร์นพเก้าและคัมภีร์เยี่ยมยุทธ จึงร่วมมือกับ อาวเอี๊ยงฮงแย่งชิงคัมภีร์ทั้งสองเล่มจากก๊วยเจ๋ง โดยกำจัดเจ็ดผู้กล้าแห่งกังหนำ ซึ่งเป็นอาจารย์ของก๊วยเจ๋ง แล้วป้ายความผิดให้อึ้งเอี๊ยะซือ เพื่อก๊วยเจ๋งและอึ้งเอี๊ยะซือจะได้เข่นฆ่ากันเอง จนเป็นเหตุให้ก๊วยเจ๋งเกือบเอาชีวิตไม่รอด
ขณะเดียวกัน  การประลองยุทธที่เขาหัวซานใกล้มาถึง ทุกคนในยุทธภพต่างวางแผนที่จะแย่งชิงคัมภีร์ล้ำค่าทั้งสองเล่ม เป็นเหตุให้ก๊วยเจ๋งตกเป็นเป้าหมายที่ทุกคนต้องการ
นักแสดงนำ(บางส่วน) > ตัวละครหลัก

หวงเหวินหาว รับบท ก๊วยเจ๋ง
เฉินอวี้เหลียน รับบท อึ้งย้ง
พานหงปิง รับบท เอี้ยคัง
ชิวชู่อี รับบท มกเนี่ยมชื้อ
นักแสดงนำ(บางส่วน) > ตัวละครหลักอื่น ๆ

หลี่อี้หมิน รับบท อึ้งเอี้ยะซือ (เจ้าเกาะดอกท้อมารบูรพา)
หลงเทียนเซียง รับบท พิษประจิม อ้าวเอี้ยงฮง (จ้าวหุบเขาอูฐขาว)
เจียงเซิง รับบท ยาจกอุดรอั้งชิกกง (หงฉีกง) ประมุขพรรคกระยาจก
หลงกวนหวู รับบท เฒ่าทารกจิวแป๊ะทง (โจวป๋อทง)
ฟ่านรี่ซิง รับบท ราชันต์ทักษิณต้วนตี้เฮง
ราชันต์ทักษิณ
ชูเปิ่นเก๋อ รับบทเป็น อิดเต็งไต้ซือ (อี้เติงต๋าซือ)
ออกอากาศ

เฉินอวี้เหลียน ในวัย 28 ปี รับบทอึ้งย้ง ใน มังกรหยก ภาค 1 (1988) งานสร้างของไต้หวัน
ถ้าไม่นับไต้หวัน ประเทศที่ผลิตเองดูเอง เวอร์ชันนี้ไม่เป็นที่นิยมในระดับเอเชีย กลายเป็นงานสร้างทั้งหมดของละครเรื่อง มังกรหยก ภาคก๊วยเจ๋ง ที่ประสบความสำเร็จ(เป็นที่รู้จัก)ในระดับเอเชียน้อยที่สุด นับว่าเป็นความโชคดีของ เฉินอวี้เหลียน ที่คนส่วนใหญ่ในเอเชียไม่เคยดูเวอร์ชั่นนี้ จึงไม่นำเธอไปเปรียบเทียบกับ องเหม่ยหลิง ในบท อึ้งย้ง
มังกรหยก 1988 ชุดนี้ส่วนใหญ่มีการเผยแพร่ลงเป็นม้วนวิดีโอให้เช่าดู บางแหล่งมีการรายงานว่าเคยออกอากาศทางทีวีในบางประเทศอยู่เหมือนกัน เช่น เวียดนาม แต่ด้วยละครไม่ดัง ด้วยเหตุนี้จึงมีผู้คนมากมายทั่วเอเชีย ไม่รู้จัก เวอร์ชัน มังกรหยก 1988 และอีกหลายคนถึงกับไม่เคยรู้มาก่อนว่าเคยมีการสร้าง มังกรหยก 1988 ชุดนี้ขึ้นมา จนกระทั่งถึงยุค"โซเชียลมีเดีย" (Social Media) ที่มีการแพร่หลายทางข้อมูล จึงทำให้หลายคนถึงเพิ่งจะมารับรู้ว่ามีเวอร์ชันนี้อยู่ด้วย
มังกรหยก 1988 ชุดนี้ไม่ประสบความสำเร็จในระดับเอเชีย และได้รับคำวิจารณ์(ส่วนใหญ่)ไม่ค่อยดีนัก ทั้งเรื่องคอสตูมเสื้อผ้าทรงผม, ฉากและเทคนิค ซึ่งยังห่างชั้นจากงานสร้างของฮ่องกงในยุคเดียวกัน คือ มังกรหยก 1983 ฉบับ องเหม่ยหลิง
อีกทั้งอาจเป็นเพราะคนดูยังติดภาพทรงจำกับบุคคลิกของ เซียวเหล่งนึ้ง ที่ เฉินอวี้เหลียน เคยแสดงจนโด่งดังมาก่อนหน้านี้ ด้วยภาพลักษณ์ที่นิ่งเฉยเงียบขรึม เย็นชาดังกล่าวจึงติดตาผู้ชม ทำให้เธอไม่สามารถสลัดภาพในบทเซียวเหล่งนึ้งออกไปจากความทรงจำของผู้ชม จึงทำให้มีผู้ชมส่วนหนึ่งเห็นว่า บท อึ้งย้ง ดูขัดกับบุคลิกของเธอ ถึงแม้ เธอจะเคยเล่นบท องค์หญิงหลานหลิง (บทนี้มีบุคลิกคล้าย อึ้งย้ง อยู่บ้าง) ในละครเรื่อง ศึกลำน้ำเลือด มาก่อนแล้วก็ตาม แต่บทดังกล่าวไม่ดังเหมือน(ไม่ดังเท่า)บท เซี่ยวเหล่งนึ่ง ที่เธอเล่น
แหล่งข้อมูล

| ด ค กจักรวาลของกิมย้ง |
| --- | --- |
นิยายขนาดยาว:  แปดเทพอสูรมังกรฟ้า  มังกรหยก  มังกรหยก ภาค 2  ดาบมังกรหยก  กระบี่ใจพิสุทธิ์  กระบี่เย้ยยุทธจักร   มังกรทลายฟ้า  เพ็กฮวยเกี่ยม  อุ้ยเสี่ยวป้อ  จอมใจจอมยุทธ  จิ้งจอกภูเขาหิมะ 
เรื่องสั้น:  กระบี่นางพญา  เทพธิดาม้าขาว  ดาบนกเป็ดน้ำ  จิ้งจอกอหังการ 
สุดยอดฝีมือที่ปรากฏ:  อาแช  หลวงจีนหอไตร  ลิ้มเซียวเอ็ง  เฮ้งเต็งเอี้ยง  อาวเอี๊ยงฮง  จิวแป๊ะทง  เตียซำฮง  ฟงชิงหยาง  อู๋หยาจื่อ  ตังฮึงปุ๊กป้าย  เซียซิหยี  เจี๊ยะพั่วเทียน  จอมยุทธหญิงชุดเหลือง  โอ้วเจ่กตอ 
ยอดฝีมือไม่ปรากฏ:  ต๊กโกวคิ้วป้าย  อึ้งเซียะ  โจ้วซือเอี้ย  เซียวเหยาจื่อ  ขันทีวังหลวง  ลิ้มเอี่ยงโต่ว 
ค่ายสำนัก:  บู๊ตึ๊ง  ง้อไบ๊  ช้วนจินก่า  เส้าหลิน  พรรคกระยาจก  สำนักคุนลุ้น  สำนักคงท้ง  สำนักหัวซาน  นิกายเม้งก่า  ห้าขุนเขากระบี่  สุสานโบราณ  วังคฤธรศักดิ์สิทธิ์  สราญรมณ์  พรรคตะวันจันทรา  พรรคฟ้าดิน  สำนักดาวดึงส์  สำนักกระบี่เหล็ก  สำนักฝ่ามือเหล็ก  สำนักเบญจพิษ(พรรคห้าพิษ)  หุบเขาไร้รัก  ตระกูลต้วน  ตระกูลมู่  ตระกูลเหวิน 
สุดยอดวิชา:  เคล็ดวิชาเพลงไม้ตีสุนัข  ดรรชนีกระบี่หกชีพจร  กระบี่แคว้นเวียด  คัมภีร์เปลี่ยนเส้นเอ็น  เก้าเอี้ยง  สิบเจ็ดฝ่ามือวิญญาณสลาย  เก้าอิม  เก้ากระบี่เดียวดาย  เพลงกระบี่ปราบมาร  คัมภีร์ทานตะวัน  ซิ้นเจี่ยวเก็ง  คัมภีร์งูทอง  เพลงดาบตระกูลโอ้ว  สิบแปดฝ่ามือพิชิตมังกร  เคลื่อนย้ายจักรวาล  มหาเวทดูดดาว  พลังคางคก  ฝ่ามือเหล็กลอยน้ำ  ดรรชนีเอกสุริยัน  ดรรชนีศักด์สิทธ์  เจ็ดหมัดพิการ  ยันต์เป็นตาย
เกเซ็ง โชโจะ โตะ อิบุงกะ โคริว

Japanese manga series
| --- | --- |
เกเซ็ง โชโจะ โตะ อิบุงกะ โคริว
ゲーセン少女と異文化交流 (Gēsen Shōjo to Ibunka Kōryū)
แนว: สุขนาฏกรรมจินตนิยม
มังงะ
เขียนโดย: Hirokazu Yasuhara
สำนักพิมพ์: ฟูจิมิโชโบ
ในเครือ: Dragon Comics Age
นิตยสาร: Niconico Seiga (DraDra Sharp)
กลุ่มเป้าหมาย: โชเน็ง
วางจำหน่ายตั้งแต่: 15 พฤษภาคม พ.ศ. 2563 – ปัจจุบัน
จำนวนเล่ม: 9
อนิเมะโทรทัศน์
กำกับโดย: Toshihiro Kikuchi
เขียนบทโดย: Yasunori Yamada
ดนตรีโดย: Takurō Iga
สตูดิโอ: โนแมด
ฉาย:  กรกฎาคม พ.ศ. 2568  –  กำหนดการ
เกเซ็ง โชโจะ โตะ อิบุงกะ โคริว (ゲーセン少女と異文化交流, Gēsen Shōjo to Ibunka Kōryū) เป็นซีรีส์มังงะญี่ปุ่นโดย Hirokazu Yasuhara เริ่มเผยแพร่ทางออนไลน์ผ่านทาง ทวิตเตอร์ และ พิซิฟ ในเดือนธันวาคม พ.ศ. 2562 จากนั้นจึงได้รับการเผยแพร่โดย ฟูจิมิโชโบ บนเว็บไซต์ Niconico Seiga ภายใต้แบรนด์ DraDra Sharp ตั้งแต่เดือนพฤษภาคม พ.ศ. 2563 และรวบรวมเป็นเล่มทังโกบง จำนวน 8 เล่ม ซีรีส์อนิเมะโทรทัศน์ที่ผลิตโดยสตูดิโอโนแมด มีกำหนดออกอากาศในเดือนกรกฎาคม พ.ศ. 2568
สื่อ > มังงะ

เขียนและวาดภาพโดย Hirokazu Yasuhara, เกเซ็ง โชโจะ โตะ อิบุงกะ โคริว เริ่มเผยแพร่ทางออนไลน์ผ่านทาง ทวิตเตอร์ และบัญชี พิซิฟ ของผู้เขียนเมื่อวันที่ 22 ธันวาคม พ.ศ. 2562 ต่อมาถูกซื้อลิขสิทธิ์โดย ฟูจิมิโชโบ และเริ่มเผยแพร่บนเว็บไซต์ Niconico Seiga ภายใต้แบรนด์ DraDra Sharp เมื่อวันที่ 15 พฤษภาคม พ.ศ. 2563 บทต่าง ๆ ในซีรีส์ได้รับการรวบรวมเป็นเล่มทังโกบง 9 เล่ม ณ เดือนกรกฎาคม พ.ศ. 2567
| # | วันที่ออกจำหน่าย | ISBN |
| --- | --- | --- |
| 1 |  9 ธันวาคม พ.ศ. 2563 | 978-4-04-073904-5 |
| 2 |  9 กรกฎาคม พ.ศ. 2564 | 978-4-04-074166-6 |
| 3 |  9 ธันวาคม พ.ศ. 2564 | 978-4-04-074341-7 |
| 4 |  8 กรกฎาคม พ.ศ. 2565 | 978-4-04-074592-3 |
| 5 |  9 ธันวาคม พ.ศ. 2565 | 978-4-04-074781-1 |
| 6 |  7 กรกฎาคม พ.ศ. 2566 | 978-4-04-075049-1 |
| 7 |  8 ธันวาคม พ.ศ. 2566 | 978-4-04-075234-1 |
| 8 |  9 กรกฎาคม พ.ศ. 2567 | 978-4-04-075520-5 |
| 9 |  9 ธันวาคม พ.ศ. 2567 | 978-4-04-075704-9 |
สื่อ > อนิเมะ

มีการประกาศสร้างเป็นอนิเมะเมื่อวันที่ 29 สิงหาคม พ.ศ. 2567 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอโนแมด และกำกับโดย Toshihiro Kikuchi, เขียนบทโดย Yasunori Yamada, ออกแบบตัวละครโดย Rikiya Okano, และเพลงประกอบโดย Takurō Iga โดยมีกำหนดออกอากาศในเดือนกรกฎาคม พ.ศ. 2568
สื่อ > อื่น ๆ

เพื่อเป็นการเฉลิมฉลองการเปิดตัวซีรีส์เล่มที่ 2 จึงมีการเผยแพร่วิดีโอโปรโมตบนช่องยูทูบ ของ Kadokawa Corporation เมื่อวันที่ 8 กรกฎาคม พ.ศ. 2564 วิดีโอโปรโมตนำเสนอการแสดงของ นาโอะ โทยามะ ในบทบาท ลิลี่
แหล่งข้อมูลอื่น

เว็บไซต์ทางการมังงะ ที่ ComicWalker (ในภาษาญี่ปุ่น)
เว็บไซต์ทางการมังงะ ที่ Niconico Seiga (ในภาษาญี่ปุ่น)
เว็บไซต์ทางการอนิเมะ (ในภาษาญี่ปุ่น)
เกเซ็ง โชโจะ โตะ อิบุงกะ โคริว (มังงะ) ที่เครือข่ายข่าวอนิเมะ
ดาวดึงส์

จิตรกรรมเรื่องไตรภูมิ แสดงที่ตั้งของสวรรค์ชั้นดาวดึงส์บนยอดเขาพระสุเมรุ
ท้าวสักกะ เทวาธิบดีแห่งสวรรค์ชั้นดาวดึงส์ (ศิลปะพม่า)
ดาวดึงส์ (บาลี: Tāvatiṃsa) หรือ ตรัยตรึงศ์, ไตรตรึงษ์ (สันสกฤต: त्रायस्त्रिंश ตฺรายสฺตฺริศ) เป็นสวรรค์ชั้นที่ 2 ในฉกามาพจร ถัดจากสวรรค์ชั้นจาตุมหาราชิกาขึ้นไป 336,000,000 วา หรือ 168,000 กิโลเมตร ตั้งอยู่บนยอดเขาพระสุเมรุอันสูง 80,000 โยชน์ ซึ่งเป็นจุดสูงที่สุดที่ยังเชื่อมอยู่กับมนุสสภูมิหรือโลกมนุษย์ (อาจเทียบได้กับยอดเขาโอลิมปัสในตำนานเทพปกรณัมกรีก) อาณาบริเวณโดยรอบ 80,000 ตารางโยชน์ มีท้าวสักกะหรือพระอินทร์เป็นผู้ปกครอง
เมืองบนสวรรค์ชั้นดาวดึงส์เป็นเมืองใหญ่ที่สร้างอย่างงดงามด้วยทองและแก้ว 7 ประการ มีเสียงดนตรีบรรเลงอยู่อย่างไพเราะ กลางเมืองดาวดึงส์มีปราสาทใหญ่ที่งดงามเป็นที่ประทับของพระอินทร์
บนสวรรค์ชั้นนี้มีอุทยานที่งดงามมากอยู่ 4 แห่ง คือ
นันทวนุทยาน หรือ สวนนันทวัน (สวนที่รื่นรมย์) ตั้งอยู่ทางทิศตะวันออกของสวรรค์ชั้นดาวดึงส์ ในสวนด้านที่ใกล้กับตัวเมืองมีสระใหญ่ 2 สระ สระหนึ่งมีชื่อว่า สระนันทาโบกขรณี อีกสระหนึ่งมีชื่อว่า จุลนันทาโบกขรณี มีแผ่นศิลา 2 แผ่น แผ่นหนึ่งมีชื่อว่า นันทาปริถิปาสาณ อีกแผ่นหนึ่งมีชื่อว่า จุลนันทาปริถิปาสาณ เป็นศิลาที่มีรัศมีเรืองรอง เมื่อจับดูจะรู้สึกว่านิ่มเหมือนขนสัตว์
ผรุสกวัน หรือ ปารุสกวัน (ป่าลิ้นจี่) ตั้งอยู่ทางทิศใต้ของสวรรค์ชั้นดาวดึงส์ ในอุทยานนี้ด้านใกล้ตัวเมือง มีสระใหญ่ 2 สระ สระหนึ่งมีชื่อว่า ภัทราโบกขรณี อีกสระหนึ่งมีชื่อว่า สุภัทราโบกขรณี มีก้อนแก้วใส 2 ก้อน ก้อนหนึ่งมีชื่อว่า ภัทราปริถิปาสาณ อีกก้อนหนึ่งมีชื่อว่า สุภัทราปริถิปาสาณ เป็นแก้วเกลี้ยงและอ่อนนุ่ม
จิตรลดาวัน (ป่ามีเถาวัลย์หลากสีสวยงาม) ตั้งอยู่ทางทิศตะวันตกของสวรรค์ชั้นดาวดึงส์ สระในอุทยานนี้มีชื่อว่า จิตรโบกขรณี และจุลจิตรโบกขรณี ส่วนแผ่นศิลาแก้วในอุทยานนี้แผ่นหนึ่งมีชื่อว่า จิตรปาสาณ อีกแผ่นหนึ่งมีชื่อว่า จุลจิตรปาสาณ
สักกวัน หรือ มิสกวัน (ป่าไม้ระคน) ตั้งอยู่ทางทิศเหนือของสวรรค์ชั้นดาวดึงส์ สระใหญ่ในอุทยานนี้มีชื่อว่า ธรรมาโบกขรณี และสุธรรมาโบกขรณี ส่วนแผ่นศิลาแก้วมีชื่อว่า ธรรมาปริถิปาสาณ และสุธรรมาปิริถิปาสาณ
การวิจารณ์ภาพยนตร์

การวิจารณ์ภาพยนตร์ หรือ การวิพากษ์ภาพยนตร์ (อังกฤษ: Film criticism) เป็นการวิเคราะห์และประเมินคุณค่าของภาพยนตร์และสื่อภาพยนตร์ คำศัพท์นี้มักใช้สลับกับคำว่า 'การรีวิวภาพยนตร์' (film review) การรีวิวภาพยนตร์ มีความหมายแฝงถึงการแนะนำซึ่งมุ่งเป้าหมายที่ผู้บริโภค มักจะเขียนเชิงพรรณนาและตัดสินภาพยนตร์ใหม่เพียงเรื่องเดียว การวิจารณ์ภาพยนตร์ ไม่ได้มีรูปแบบของการรีวิว มักเป็นการวิเคราะห์ภาพยนตร์เรื่องนั้น ๆ ในเชิงประวัติศาสตร์ของการพัฒนาและเชื่อมโยงกับบริบทดั้งเดิม ความสำคัญและความหมายของภาพยนตร์ในเชิงคุณค่าและประสบการณ์จากการพัฒนาผ่านประเด็นหลักของภาพยนตร์ (เช่น แก่นเรื่อง การเล่าเรื่อง ตัวละคร) การเชื่อมโยงกับองค์ประกอบของภาพยนตร์ และการเชื่อมโยงกับสังคมและวัฒนธรรม
โดยทั่วไปการวิจารณ์ภาพยนตร์สามารถแบ่งออกได้เป็น 2 ประเภท คือ การวิจารณ์ทางสื่อมวลชนซึ่งมักปรากฏในหนังสือพิมพ์ นิตยสาร สื่อมวลชนอื่นที่เป็นที่นิยม และหนังสือ  และการวิจารณ์เชิงวิชาการโดยนักวิชาการที่มีการค้นคว้าทฤษฎีภาพยนตร์และตีพิมพ์บทความในวารสารวิชาการ การวิจารณ์ภาพยนตร์เชิงวิชาการมักไม่ใช้รูปแบบของการรีวิว แต่มักจะวิเคราะห์ภาพยนตร์และแสดงมุมมองต่าง ๆ ในทางประวัติศาสตร์หรือภูมิหลังของภาพยนตร์ตามประเภทภาพยนตร์ (genre) นั้นๆ หรือประวัติของภาพยนตร์ของภาพยนตร์ทั้งหมด
การวิจารณ์ภาพยนตร์ออนไลน์ > นักวิจารณ์ภาพยนตร์ออนไลน์

เว็บไซต์ อย่างเช่น รอตเทน โทเมโทส์ และ เมทาคริติก พยายามหาวิธีใช้ประโยชน์ของการรีวิวภาพยนตร์โดยรวบรวมข้อมูลจากแหล่งข้อมูลหลาย ๆ แหล่ง ประมวลแหล่งข้อมูล และกำหนดวิธีให้คะแนนเพื่อวัดการรับรู้ภาพยนตร์ที่ได้รับผ่านทางออนไลน์
บล็อกได้เปิดโอกาสให้แก่นักวิจารณ์สมัครเล่นคลื่นลูกใหม่ในการแสดงความคิดเห็นเกี่ยวกับภาพยนตร์ บล็อกที่รีวิวภาพยนตร์อาจมุ่งเน้นเฉพาะประเภทภาพยนตร์ ผู้กำกับ นักแสดง หรือเฉพาะภาพยนตร์ในหมวดหมู่ที่สนใจ เพื่อน เพื่อนของเพื่อน หรือผู้อ่านทั่วไปสามารถเข้าเยี่ยมบล็อกและมักจะให้ความคิดเห็นของตนเกี่ยวกับภาพยนตร์ และ/หรือความเห็นต่อผู้เขียนรีวิว เว็บไซต์ประเภทรีวิวนี้สามารถรวมกลุ่มคนที่มีความคิดแนวเดียวกันเข้ามาหาบล็อกเพื่อที่จะติดตามนักวิจารณ์ที่มีแนวโน้มการวิจารณ์ที่คล้ายคลึงกับของตน   ผลสำรวจของไทยในปี พ.ศ. 2557 พบว่า บล็อกเป็นพื้นที่ที่มีนักวิจารณ์ภาพยนตร์มากที่สุดในบรรดาสื่อออนไลน์ทั้งหมด ตัวอย่างของบล็อกนักวิจารณ์ภาพยนตร์ไทย ได้แก่  บล็อกแก๊งและบล็อกกาซีน ประชาไท กำรสร้างบทวิจารณ์ไทยที่เน้นคุณค่าทางสุนทรียศาสตร์ของภาพยนตร์นั้นยังมีน้อยมำก บล็อกเป็นพื้นที่สำคัญในกำรสร้างงานวิจารณ์ภาพยนตร์ของไทย  นอกจากนี้ YouTube ยังทำหน้าที่เป็นเวทีสำหรับนักวิจารณ์ภาพยนตร์สมัครเล่นได้ด้วย
บางเว็บไซต์มีความเชี่ยวชาญเฉพาะทางในการรีวิวหรือแนะนำภาพยนตร์ ตัวอย่างเช่น การให้ตำปรึกษาแก่ผู้ปกครองเพื่อใช้ในการตัดสินความเหมาะสมของภาพยนตร์สำหรับเด็ก มีเว็บไซต์ที่มุ่งให้ความสำคัญในมุมมองทางศาสนา (เช่น CAP Alert) บางเว็บไซต์ยังเน้นเฉพาะเรื่องเชิงลึก เช่น วิทยาศาสตร์ในภาพยนตร์ประเภทนวนิยาย บางเว็บไซต์ก็รีวิวเชิงลึกโดยบุคคลอิสระที่ไม่สังกัดหน่วยงานใดๆ บางแห่งห้ามโฆษณาและให้ความคิดเห็นทีตรงไปตรงมาโดยไม่มีผลประโยชน์ตอบแทนทางการค้า  นักวิจารณ์ภาพยนตร์กลุ่มนี้มักจะมีพื้นฐานการศึกษทางด้านภาพยนตร์
สมาคมวิจารณ์ภาพยนตร์ออนไลน์ (Online Film Critics Society) เป็นสมาคมนานาชาติของสายอาชีพนักวิจารณ์ภาพยนตร์ทางอินเทอร์เน็ต ซึ่งประกอบด้วยนักเขียนจากทั่วโลก  ส่วนชมรมนักวิจารณ์ภาพยนตร์ออนไลน์แห่งนิวยอร์ก (New York Film Critics Online) จัดการความคิดเห็นและการรีวิวภาพยนตร์โดยนักวิจารณ์เฉพาะในพื้นที่ของรัฐนิวยอร์กและใกล้เคียง 3 รัฐ
การวิจารณ์ทางวิชาการ

การวิจารณ์ภาพยนตร์ทางวิชาการ มักรู้จักกันว่าเป็น ทฤษฎีภาพยนตร์ หรือภาพยนตร์ศึกษา บทวิจารณ์ทางวิชาการเป็นการสำรวจภาพยนตร์มากกว่าบทรีวิว นักวิจารณ์ในกลุ่มนี้พยายามที่จะตรวจสอบ หาเหตุผลของผลงานภาพยนตร์ที่ประสบความสำเร็จในทางสุนทรียศาสตร์หรือการเมือง ความหมายและผลกระทบที่มีต่อคนทั่วไป โดยปรกตินักวิจารณ์กลุ่มนี้มักจะนำเสนอบทความในวารสารวิชาการและตำรา ซึ่งมักอยู่ในสังกัดของสำนักพิมพ์มหาวิทยาลัย หรือนิตยสารระดับบน
การวิจารณ์ภาพยนตร์ทางวิชาการส่วนใหญ่มักจะมีรูปแบบคล้าย ๆ กัน คือ มีบทสรุปของพล็อตเรื่องของภาพยนตร์เพื่อทบทวนความจำของผู้อ่าน หรือเสริมแนวคิดต่างๆ ในประเภทของภาพยนตร์นั้น ๆ หลังจากนั้นก็อภิปรายเกี่ยวกับบริบททางวัฒนธรรม แก่นเรื่อง (major themes) และการทำซ้ำ และรายละเอียดเกี่ยวกับสิ่งที่สืบทอดของภาพยนตร์
องค์การชาติและประชาชนที่ไม่มีผู้แทน

| องค์กรแห่งชาติและประชาชนที่ไม่เป็นที่รู้จัก (UNPO) |
| --- | --- |
   ธงชาติ    โลโก้  
แผนที่แสดงสมาชิก UNPO ทั่วโลก อดีตสมาชิกอยู่ในสีเทาเข้ม
สำนักงานใหญ่: บรัสเซลส์ ประเทศเบลเยียม
สมาชิก: 44 กลุ่ม
ผู้นำ

• เลขาธิการ : ราล์ฟ เจ. บันชีที่ 3
• ประธาน : นัสเซอร์ โบลาได 
• รองประธาน : โดลกุน อีซา อับดิเราะห์มาน มะห์ดี
 
สถาปนา: 11 กุมภาพันธ์ ค.ศ. 1991
เว็บไซต์ unpo.org 
องค์กรแห่งชาติและประชาชนที่ไม่เป็นที่รู้จัก (อังกฤษ: Unrepresented Nations and Peoples Organization; UNPO) เป็นองค์กรระดับนานาชาติ ก่อตั้งขึ้นเมื่อ 11 กุมภาพันธ์ พ.ศ. 2534 ที่ กรุงเฮก, เนเธอร์แลนด์ วัตถุประสงค์คือเพื่อเป็นเสียงของชาติและประชาชนที่ไม่เป็นที่รู้จักทั่วโลก องค์นี้ไม่ใช่องค์กรที่ไม่เกี่ยวข้องกับรัฐบาล (non-governmental organisation; NGO) โดยสมาชิกบางส่วนเป็นรัฐฐาลหรือตัวแทนรัฐบาลของรัฐที่ไม่ได้รับการรับรอง สมาชิกประกอบด้วยชนพื้นเมือง ชนกลุ่มน้อย  และรัฐที่ไม่ได้รับการรับรองหรือถูกควบคุมโดยกองทัพ UNPO จะฝึกฝนให้แต่ละกลุ่มแก้ปัญหาของตัวเองได้อย่างมีประสิทธิภาพ อดีตสมาชิกบางชาติ เช่น อาร์มีเนีย ติมอร์ตะวันออก เอสโตเนีย ลัตเวีย ประเทศจอร์เจีย และปาเลา ได้รับเอกราชโดยสมบูรณ์และเข้าเป็นสมาชิกสหประชาชาติ